नीले पहाड़ो , घने जंगलो से घिरी वादी में बसा मणिपुर (Manipur) सांस्कृतिक दृष्टि से भी सम्पन्न है | इसकी वादी जहां कश्मीर वादी की याद दिलाती है वहां मार्शल आर्ट नृत्य केरल की याद दिलाता है | दक्षिण-पूर्व एशिया के लिए मणिपुर भारत का मुख्य द्वार कहा जा सकता है | महाभारत और भविष्य पुराण में मणिपुर का उल्लेख है | अर्जुन-चित्रांगदा का मिलन यही हुआ था किन्तु आज के मणिपुर में भक्तिधारा तब प्रवाहित हुयी जब यह वैष्णव मत के सम्पर्क में आया | बाहरी आक्रमण की चिंता अव घिरे रहने वाले मणिपुर के लिए वैष्णव मत का सम्पर्क ताजा हवा के झोंके की तरह था |